PMIndiaData/PMIndiaSum huggingface dataset:
విజ్ఞాన శాస్త్రం, సాంకేతిక విజ్ఞానం మ‌రియు నూత‌న ఆవిష్క‌ర‌ణల రంగంలో స‌హ‌కారం అనే అంశం పై భార‌త‌దేశం, డెన్మార్క్ ల మ‌ధ్య కుదిరిన ఒప్పందాన్ని గురించి మంత్రివ‌ర్గం దృష్టి కి తీసుకు రావ‌డ‌మైంది

విజ్ఞాన శాస్త్రం, సాంకేతిక విజ్ఞానం మ‌రియు నూత‌న ఆవిష్క‌ర‌ణల రంగంలో స‌హ‌కారం అనే అంశం పై భార‌త‌దేశం, డెన్మార్క్ ల మ‌ధ్య కుదిరిన ఒప్పందాన్ని గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకురావ‌డ‌మైంది. భార‌త‌దేశం మరియు డెన్మార్క్ ల మ‌ధ్య విజ్ఞాన శాస్త్రం మ‌రియు సాంకేతిక విజ్ఞాన సంబంధాల‌లో ఒక చ‌రిత్రాత్మ‌క‌మైన మైలు రాయిని విజ్ఞాన శాస్త్రం, సాంకేతిక విజ్ఞానం మ‌రియు నూత‌న ఆవిష్క‌ర‌ణల రంగంలో స‌హ‌కారం అనే అంశం పై ఇరు పక్షాల మ‌ధ్య ఒక ఒప్పందం పై 2018 మే నెల 22వ తేదీన సంత‌కాలు చేయ‌డం ద్వారా అందుకోవ‌డ‌మైంది. ప్ర‌యోజ‌నాలు: ఇది ద్వైపాక్షిక సంబంధాల‌లో ఒక కొత్త అధ్యాయాన్ని లిఖిస్తుంది. విజ్ఞాన శాస్త్రం, సాంకేతిక విజ్ఞానం మ‌రియు నూత‌న ఆవిష్క‌ర‌ణ‌ల రంగాల‌లో రెండు దేశాల ప్ర‌యోజ‌నాల యొక్క మేలు క‌ల‌యిక ద్వారా ప‌ర‌స్ప‌ర బ‌లాల‌కు ఒక నూత‌నోత్తేజం ల‌భించ‌నుంది. ఈ మూడు రంగాల‌ లోను ఉమ్మ‌డి ప్ర‌యోజ‌నాల‌ను పొందేందుకు గాను భార‌త‌దేశం మ‌రియు డెన్మార్క్ ల మ‌ధ్య స‌హ‌కారాన్ని ప్రోత్స‌హించడం, అభివృద్ధి చేయ‌డంతో పాటు స‌మ‌న్వ‌యాన్ని ఏర్ప‌ర‌చ‌డం కూడా ఈ ఒప్పందం యొక్క ధ్యేయం. ఇందులో పాలుపంచుకొనే వారిలో భార‌త‌దేశం మ‌రియు డెన్మార్క్ ల‌కు చెందిన విజ్ఞాన శాస్త్ర సంస్థ‌లు, విద్యారంగ నిపుణులు, ప‌రిశోధ‌న మ‌రియు అభివృద్ధి (ఆర్ & డి) లేబొరేట‌రీ లు, ఇంకా కంపెనీ లు ఉంటాయి. త‌క్ష‌ణ స‌మ‌న్వ‌యానికి అవ‌కాశం ఉన్న రంగాలుగా న‌వీక‌ర‌ణ యోగ్య శ‌క్తి, జ‌లం, మెటీరియ‌ల్ సైన్స్‌, త‌క్కువ ఖ‌ర్చుతో కూడిన ఆరోగ్య సంర‌క్ష‌ణ సేవ‌లు, సింథెటిక్ బ‌యోల‌జి, ఇంకా నీలి ఆర్థిక వ్య‌వ‌స్థ ల‌ను గుర్తించ‌డ‌మైంది.
మౌలానా అబుల్ కలామ్ ఆజాద్ మరియు ఆచార్య జె.బి. కృపలానీ ల జయంతి దినం సందర్భంగా వారికి నివాళులు అర్పించిన ప్రధాన మంత్రి

మౌలానా అబుల్ కలామ్ ఆజాద్ మరియు ఆచార్య జె.బి. కృపలానీ ల జయంతి నాడు ప్రధాన మంత్రి శ్రీ నరేంద్ర మోదీ వారికి నివాళులు అర్పించారు. ‘‘భారతీయ చరిత్రలో ప్రసిద్ధులైన ఇరువురు మౌలానా అబుల్ కలామ్ ఆజాద్ మరియు ఆచార్య జె.బి. కృపలానీ ల జయంతి నాడు వారికి నివాళులు. భారతదేశ స్వాతంత్ర్య ఉద్యమం లోనూ ఆ తరువాత వారు అందించిన తోడ్పాటు మన దేశ నిర్మాణంలో అత్యంత హితకరంగా నిలచింది’’ అని ప్రధాన మంత్రి తన సందేశంలో పేర్కొన్నారు.
ఛ‌త్తీస్ గ‌ఢ్ గ‌వ‌ర్న‌ర్ శ్రీ బలరాంజీ దాస్ టండన్ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

ఛ‌త్తీస్ గ‌ఢ్ గ‌వ‌ర్న‌ర్ శ్రీ బలరాంజీ దాస్ టండన్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “ఛ‌త్తీస్ గ‌ఢ్ గ‌వ‌ర్న‌ర్ శ్రీ బలరాంజీ దాస్ టండన్ మ‌ర‌ణం దు:ఖదాయకం. అమిత గౌర‌వాన్వితుడైన ఒక ప్ర‌జా ప్ర‌ముఖుడిని మ‌నం కోల్పోయాం; ఆయన స‌మాజానికి అందించిన సేవలు చిర స్మ‌ర‌ణీయమైనవి. ఈ దుఃఖ ఘ‌డియ లో ఆయ‌న కుటుంబ స‌భ్యుల‌కు మ‌రియు హితైషుల‌కు క‌లిగిన వేద‌న‌లో నేను కూడా పాలుపంచుకొంటున్నాను. పంజాబ్ లో శాంతి కోసం, ప్ర‌గ‌తి కోసం శ్రీ బలరాంజీ దాస్ టండన్ ద‌శాబ్దాల త‌ర‌బ‌డి శ్ర‌మించారు. ప‌రిశ్ర‌మ‌ మరియు కార్మిక సంక్షేమం వంటి రంగాల ప‌ట్ల ఆయ‌న లో ఓ ఉద్వేగం ఉండేది. ప‌రిపాల‌న ప‌రంగా ఆయ‌న‌కు ఉన్న అనుభ‌వం రాష్ట్రానికి గొప్ప విలువ‌ను జోడించేదే. అత్య‌వ‌స‌ర ప‌రిస్థితిని వ్య‌తిరేకించ‌డం లో చూపిన సాహ‌సానికిగాను ఆయన గుర్తుండిపోతారు” అని ప్ర‌ధాన మంత్రి త‌న సందేశం లో పేర్కొన్నారు.
డిఎన్‌ఎ టెక్నాల‌జీ (ఉపయోగం, అనువ‌ర్తింపు) వ్యవస్థీకరణ బిల్లు, 2018కి ఆమోదం తెలిపిన మంత్రివర్గం

డిఎన్ ఎ టెక్నాల‌జి (ఉప‌యోగం, అనువ‌ర్తింపు) వ్యవస్థీకరణ బిల్లు కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. వివ‌రాలు: డిఎన్ ఎ ఆధారిత సాంకేతిక ప‌రిజ్ఞానం (ఉపయోగం, అనువ‌ర్తింపు) వ్యవస్థీకరణ బిల్లు, 2018 ని తీసుకురావ‌డం వెనుక ముఖ్యోద్దేశం డిఎన్ఎ ఆధారిత ఫోరెన్సిక్ సాంకేతిక‌ ప‌రిజ్ఞాన వినియోగాన్ని మ‌రింత విస్తృతం చేయ‌డం ద్వారా న్యాయాన్ని అందించే వ్య‌వ‌స్థ‌ కు మ‌ద్ద‌తు నివ్వ‌డం, దానిని బ‌ల‌ప‌ర‌చ‌డమే. నేరాల‌ను ప‌రిష్క‌రించ‌డంలోను, త‌ప్పిపోయిన వారిని గుర్తించ‌డంలోను డిఎన్ఎ ఆధారిత సాంకేతిక ప‌రిజ్ఞానం యొక్క ఉపయోగం ప్ర‌పంచ‌ం అంత‌టా గుర్తింపునకు నోచుకొంది. డిఎన్ఎ లేబ‌రెట‌రీల న‌మోదును, గుర్తింపు ను త‌ప్ప‌నిస‌రి చేయ‌డం ద్వారా ఈ బిల్లు దేశంలో డిఎన్ ఎ సాంకేతిక ప‌రిజ్ఞానం విస్తృత స్థాయి వినియోగానికి దోహ‌ద‌ప‌డుతుంది. అలాగే డిఎన్ఎ ప‌రీక్ష ఫ‌లితాలు విశ్వసనీయమైన‌వి. ఇందుకు సంబంధించిన డాటా ను ఈ దేశం లోని పౌరుల‌కు గ‌ల గోప్య‌త హ‌క్కుల‌కు అనుగుణంగా భ‌ద్రంగా ఉంచుతారు. ఇక్క‌డ దుర్వినియోగానికి అవ‌కాశం ఉండ‌దు. దీనివ‌ల్ల..
స్వామి వివేకానంద జ‌యంతి నాడు ఆయ‌న‌కు నమస్కరించిన ప్ర‌ధాన మంత్రి

స్వామి వివేకానంద జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు న‌మ‌స్క‌రించారు. “స్వామి వివేకానంద కు ఆయ‌న జ‌యంతి నాడు ఇదే నా ప్ర‌ణామం. ‘జాతీయ యువజ‌న దినం’ అయిన ఈ రోజున ‘న్యూ ఇండియా’ నిర్మాతలుగా ఉన్న మ‌న యువ‌తీయువ‌కుల లోని అజేయ శ‌క్తికి మ‌రియు ఉత్సాహానికి నేను ప్ర‌ణ‌మిల్లుతున్నాను” అని ప్ర‌ధాన మంత్రి త‌న సందేశంలో పేర్కొన్నారు.
ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా కు మ‌రియు బహ్రెయిన్ కు చెందిన బహ్రెయిన్ ఇన్‌స్టిట్యూట్ ఆఫ్ బ్యాంకింగ్ అండ్ ఫైనాన్స్ కు మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

బహ్రెయిన్ లో అకౌంటింగ్, ఫైనాన్శియల్ అండ్ ఆడిట్ నాలెడ్జ్ బేస్ ను పటిష్టపరచేందుకుగాను ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా (ఐసిఎఐ) మ‌రియు బహ్రెయిన్ కు చెందిన బహ్రెయిన్ ఇన్‌స్టిట్యూట్ ఆఫ్ బ్యాంకింగ్ అండ్ ఫైనాన్స్ (బిఐబిఎఫ్)లు కలసి పని చేసేందుకు ఈ రెండు సంస్థల మధ్య ఓ అవగాహనపూర్వక ఒప్పందానికి (ఎంఓయూ) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ముఖ్యాంశాలు: అకౌంటింగ్ మరియు ఫైనాన్స్ లకు సంబంధించినటువంటి బిఐబిఎఫ్ ప్రస్తుత పాఠ్యప్రణాళికను సమీక్షించి బిఐబిఎఫ్ కు ఐసిఎఐ సాంకేతిక సహాయాన్ని సమకూర్చుతుంది; బిఐబిఎఫ్ విద్యార్థులు ఐసిఎఐ యొక్క పరీక్షను రాసి, ఐసిఎఐ లో సభ్యత్వాన్ని పొందేందుకు అనువుగా ఐసిఎఐ తన యొక్క సిఎ కోర్సు పాఠ్యప్రణాళిక ను పరిచయం చేయాలని సిఫారసు చేస్తుంది; అర్హులైన బిఐబిఎఫ్ విద్యార్థులకు ఐసిఎఐ ప్రొఫెశనల్ ఎగ్జామినేశన్ నిర్వహణలో ఐసిఎఐ సాంకేతిక సహాయాన్ని అందిస్తుంది; ఐసిఎఐ సభ్యులు వారి వృత్తి రీత్యా అద‌న‌పు అవ‌కాశాలను పొందేందుకు ఒక మార్గాన్ని ఈ ఎంఓయూ తెరుస్తుంది. మరి అదే సమయంలో స్థానిక సామర్థ్యాలను పెంపొందింపచేసుకోవడంలో ఐసిఎఐ తన వంతు సహకారాన్ని అందిస్తుంది. సభ్యులు, విద్యార్థులు మరియు వారి యొక్క సంస్థల హితం కోసం పరస్పరం లాభదాయకమైనటువంటి సంబంధాన్ని అభివృద్ధిపరచడానికి కలసి కృషి చేయాలన్నది దీని ధ్యేయంగా ఉంది. లబ్ధిదారులు: బహ్రెయిన్ లో స్థానికంగా వృత్తిపరమైనటువంటి అకౌంటెన్సీ ఇన్ స్టిట్యూట్ అనేది లేనందువల్ల బిఐబిఎఫ్ తో సమన్వయాన్ని ఐసిఎఐ ఏర్పరచుకొంటోంది కాబట్టి తత్ఫలితంగా ప్రస్తుతం బహ్రెయిన్ లో పని చేస్తున్న భారతీయ చార్టర్డ్ అకౌంటెంట్ లు ఈ ఏర్పాటు నుండి సానుకూల ప్రభావాన్ని చూపగలుగుతారు. అలాగే, బహ్రెయిన్ కు వెళ్లి పనిచేయాలనే ఉద్దేశం ఉన్న వారికి కూడా మార్గం సుగమం కాగలదు. ఐసిఎఐ సామర్థ్యం పట్ల, విశ్వసనీయత పట్ల నమ్మకం కలిగిన బహ్రెయిన్ అకౌంటింగ్ మరియు ఆడిటింగ్ రంగంలో తమ దేశస్తులను తీర్చిదిద్దుకోవడంలో ఐసిఎఐ యొక్క తోడ్పాటును పొందాలని అభిలషిస్తోంది. తద్వారా, అకౌంటెన్సీ రంగంలో నైపుణ్యాలను అభివృద్ధిపరచుకోవడానికి మార్గాన్ని సుగమం చేసుకోవడం కోసం సమర్థులైన అకౌంటింగ్ వృత్తిప్రవీణుల రాశిని సమకూర్చుకొని, ఈ సమస్యను పరిష్కరించుకోగోరుతోంది.
శ్రీ మొహమ్మద్ అస్రార్-ఉల్-హక్ మృతికి ప్రధానమంత్రి సంతాపం

శ్రీ మొహమ్మద్ అస్రార్-ఉల్-హక్ మృతికి ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు ‘‘బీహార్ రాష్ట్రం కిషన్ గంజ్ నుంచి లోక్ సభకు ప్రాతినిధ్యం వహిస్తున్న శ్రీ మొహమ్మద్ అస్రార్-ఉల్-హక్ కన్నుమూయడం నన్నెంతో దుఃఖానికి గురిచేసింది. ఈ విషాద సమయంలో ఆయన కుటుంబసభ్యులకు, మద్దతుదారులకు నా ప్రగాఢ సానుభూతి ప్రకటిస్తున్నాను’’ అని ఆయన ఒక ప్రకటనలో పేర్కొన్నారు.
ఎన్ డిఎమ్ఎ ఆరో సమావేశానికి అధ్యక్షత వహించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజున న్యూ ఢిల్లీ లో జరిగిన జాతీయ విపత్తు నిర్వహణ ప్రాధికార సంస్థ (ఎన్ డిఎమ్ఎ) ఆరో సమావేశానికి అధ్యక్షత వహించారు. దేశం లో విపత్తులు వాటిల్లినప్పుడు వాటి పట్ల దీటుగా ప్రతిస్పందించడం కోసం ఎన్ డిఎమ్ఎ చేపట్టే కార్యక్రమాలను ఆయన సమీక్షించారు. ఎన్ డిఎమ్ఎ అమలుపరుస్తున్న పథకాలను కూడా ఆయన సమీక్షించారు. సంబంధిత వర్గాల మధ్య మెరుగైన సమన్వయం ఉండాల్సిన అవసరాన్ని గురించి మరియు ప్రాణాలను కాపాడడం కోసం, ఆస్తులను కాపాడడం కోసం తగిన విధంగా స్పందించడానికై సంయుక్త విన్యాసాలను మరిన్నింటిని నిర్వహించవలసిన అవసరాన్ని గురించి ప్రధాన మంత్రి నొక్కిచెప్పారు. విపత్తు నిర్వహణ రంగం లోకి ప్రపంచ ప్రావీణ్యాన్ని తీసుకు రావలసిన ఆవశ్యకత ఎంతైనా ఉందని ఆయన స్పష్టం చేశారు. ఈ సమావేశం లో కేంద్ర హోం శాఖ మంత్రి శ్రీ రాజ్ నాథ్ సింహ్, కేంద్ర ఆర్థిక మంత్రి శ్రీ అరుణ్ జైట్లీ, ఇంకా వ్యవసాయం రైతుల సంక్షేమం శాఖ కేంద్ర మంత్రి శ్రీ రాధా మోహన్ సింహ్ లతో పాటు ఎన్ డిఎమ్ఎ సభ్యులు మరియు అధికారులు పాల్గొన్నారు.
సింద్రీ ని సంద‌ర్శించిన ప్ర‌ధాన మంత్రి; ఝార్ ఖండ్ లో వివిధ అభివృద్ధి ప‌థ‌కాల‌కు శంకుస్థాప‌న చేశారు

ప్ర‌ధాన మంత్రి శ్రీ న‌రేంద్ర మోదీ ఈ రోజు సింద్రీ లో జ‌రిగిన ఒక కార్య‌క్ర‌మం లో భార‌త ప్ర‌భుత్వం మరియు ఝార్ ఖండ్ ప్ర‌భుత్వం చేప‌డుతున్న వివిధ ప‌థ‌కాల‌కు శంకుస్థాప‌న చేశారు. ఈ ప‌థ‌కాల‌లో: • హిందుస్తాన్ వూర్వార‌క్ అండ్ ర‌సాయ‌న్ లిమిటెడ్ కు చెందిన సింద్రీ ఎరువుల క‌ర్మాగారం పున‌రుద్ధ‌ర‌ణ‌; • గేల్ కు చెందిన రాంచీ సిటీ గ్యాస్ పంపిణీ ప‌థకం; • దేవ్‌ఘ‌ర్ లో అఖిల భార‌త వైద్య శాస్త్రాల సంస్థ (ఎఐఐఎమ్ఎస్‌); • దేవ్‌ఘ‌ర్ విమానాశ్ర‌య అభివృద్ధి ప‌థ‌కం; • ప‌త్ రాతూ సూప‌ర్ థ‌ర్మ‌ల్ ప‌వ‌ర్ ప్రోజెక్టు లు ఉన్నాయి. జ‌న్ ఔష‌ధి కేంద్రాల కు సంబంధించిన ఎమ్ఒయు ల ఆదాన ప్ర‌దానాన్ని కూడా ఆయ‌న వీక్షించారు. స‌భికుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, భ‌గ‌వాన్ బిర్ సా ముండా కు శ్ర‌ద్ధాంజ‌లి ఘ‌టించారు. ఝార్ ఖండ్ త్వ‌రిత‌ గ‌తిన అభివృద్ధి చెందేందుకు రాష్ట్ర ప్ర‌భుత్వం మ‌రియు కేంద్ర ప్ర‌భుత్వం క‌లిసి కృషి చేస్తున్నాయ‌ని ఆయ‌న అన్నారు. ఈ రోజున పునాది రాళ్ళు వేసిన ప‌థ‌కాల మొత్తం వ్య‌యం 27,000 కోట్ల రూపాయ‌లు అని ఆయ‌న వెల్ల‌డించారు. ఈ అభివృద్ధి ప‌థ‌కాలు ఝార్ ఖండ్ లో యువ‌తీ యువ‌కుల‌కు అవ‌కాశాలను ప్ర‌సాదిస్తాయ‌ని ఆయ‌న చెప్పారు. తాను ప‌ద‌వీ బాధ్య‌త‌ల‌ను స్వీక‌రించిన‌ప్పుడు విద్యుత్ సౌక‌ర్యానికి నోచుకోని గ్రామాలు 18,000 వరకు ఉన్నాయ‌ని ఆయ‌న అన్నారు. ఈ ప‌ల్లెల‌ ప్ర‌జ‌ల జీవితాల్లో వెలుగుల‌ను నింపేందుకు మేము కృషి చేసి, ఆయా గ్రామాల‌కు విద్యుత్తు ను స‌మ‌కూర్చామ‌ని ఆయ‌న వివ‌రించారు. ప్ర‌స్తుతం మేము మ‌రొక్క అడుగు ముందుకు వేసి, భార‌త‌దేశం లో ప్ర‌తి కుటుంబానికి విద్యుత్తు సౌక‌ర్యం అందుబాటులో ఉండే దిశ‌గా చ‌ర్య‌లు తీసుకొంటున్నామ‌ని ఆయ‌న పేర్కొన్నారు. ప‌ని చేయ‌డం నిల‌చిపోయిన‌టువంటి ఎరువుల క‌ర్మాగారాల‌ను పున‌రుద్ధ‌రించే ప్ర‌క్రియ సాగుతోంద‌ని ఆయ‌న అన్నారు. ఈ ప్ర‌క్రియ నుండి భార‌త‌దేశం లోని తూర్పు ప్రాంతాలు అత్యంత ప్ర‌యోజ‌నాన్ని పొందుతాయ‌ని ఆయ‌న చెప్పారు. ఝార్ ఖండ్ లో ఎఐఐఎమ్ఎస్ ను ఏర్పాటు చేయ‌నుండడంతో రాష్ట్రం లోని ఆరోగ్య సంర‌క్ష‌ణ రంగం మార్పు చెంద‌గ‌ల‌ద‌ని ప్ర‌ధాన మంత్రి అన్నారు. పేద ప్ర‌జ‌లు ఉన్న‌త నాణ్య‌త క‌లిగిన ఆరోగ్య సంర‌క్ష‌ణ సేవ‌ల‌ను పొంద‌గ‌లుగుతార‌ని ఆయ‌న వివ‌రించారు. విమాన యానాన్ని కేంద్ర ప్ర‌భుత్వం త‌క్కువ వ్య‌యంతోను మరియు పలువురికి అందుబాటు లోకి తీసుకు వ‌చ్చిన‌ట్లు ప్ర‌ధాన మంత్రి చెప్పారు.
పార్ల‌మెంటు స‌భ్యుల కోసం వెస్టర్న్ కోర్ట్ ఎనెక్స్ లో నూత‌నంగా నిర్మించిన తాత్కాలిక వ‌స‌తి ని ప్రారంభించిన‌ ప్ర‌ధాన మంత్రి

న్యూ ఢిల్లీ లో నూత‌నంగా నిర్మించిన‌ వెస్టర్న్ కోర్ట్ ఎనెక్స్ ను ప్ర‌ధాన మంత్రి శ్రీ న‌రేంద్ర మోదీ ఈ రోజు ప్రారంభించారు. ఈ భ‌వ‌నం పార్ల‌మెంటు స‌భ్యులకు తాత్కాలిక వ‌స‌తి గా ఉంటుంది. ఈ సందర్భంగా ప్ర‌ధాన మంత్రి ఉపన్యాసమిస్తూ, లోక్ స‌భ స్పీక‌ర్ శ్రీ‌మ‌తి సుమిత్ర మ‌హాజ‌న్ ఈ ప్రోజెక్టు ను పూర్తి చేయ‌డంలో చేసిన కృషిని ప్ర‌శంసించారు. శ్రీ‌మ‌తి సుమిత్ర మ‌హాజ‌న్ ఎల్ల‌ప్పుడూ పార్ల‌మెంట్ స‌భ్యుల శ్రేయాన్నే దృష్టిలో పెట్టుకొంటారు అని ఆయ‌న అన్నారు. ఈ ప్రోజెక్టు లో ప్ర‌తి అంశంలోనూ ఆమె క‌న‌బ‌ర‌చిన ద‌యాళుత్వం ప్రతిబింబిస్తోంద‌ని ఆయ‌న చెప్పారు. ఈ ప్రోజెక్టు అనుకొన్న స‌మ‌యానికి లోప‌లే, అంచ‌నా వేసుకొన్న వ్యయంలోగానే చ‌క్క‌గా పూర్తి అయింద‌ని ప్ర‌ధాన మంత్రి అన్నారు. ఈ ప‌థ‌కం నిర్మాణంలో పాలుపంచుకొన్న అంద‌రినీ ఆయ‌న అభినందించారు. పార్ల‌మెంటు స‌భ్యులు కొత్త‌గా ఎన్నికైన‌ప్పుడు హోటళ్ళ‌లో ఉండవలసి వ‌స్తోంద‌ని, ఇటువంటి సంద‌ర్భాలు ప‌తాక శీర్షిక‌ల‌కు ఎక్కుతున్నాయ‌ని ప్ర‌ధాన మంత్రి అన్నారు. ఏమైనప్పటికీ, మునపటి అధివాసులు నిర్దేశించిన అవ‌ధి క‌న్నా అధిక కాలం పాటు మ‌కాం పెడుతున్న సంగ‌తిని ప‌ట్టించుకోవడం జరగడంలేదని ఆయ‌న చెప్పారు. కేంద్ర ప్ర‌భుత్వం డాక్ట‌ర్ బాబాసాహెబ్ ఆమ్బేడ్ కర్ చూపిన మార్గం లో ముందుకు పోతోంద‌ని ప్ర‌ధాన మంత్రి స్ప‌ష్టం చేశారు. సామ‌ర‌స్యం మ‌రియు ఐక‌మ‌త్యం.. ఇవి డాక్ట‌ర్ ఆమ్బేడ్ కర్ ప్ర‌వ‌చించిన ఆద‌ర్శాల‌లో కీల‌క‌మైన‌వ‌ని ప్రధాన మంత్రి వివ‌రించారు. నిరుపేద‌ల సంక్షేమానికి పాటుప‌డ‌డ‌మే ప్ర‌భుత్వ ధ్యేయ‌మ‌ని కూడా ఆయన తెలిపారు. బాబాసాహెబ్ ఆమ్బేడ్ కర్ ను స్మ‌రించుకొనేందుకు న్యూ ఢిల్లీ లోని 26 అలీపుర్ రోడ్డు లో ఒక కట్టడాన్ని ఆయ‌న జ‌యంతి దినమైన ఏప్రిల్ 13 వ తేదీ నాడు ప్రారంభించ‌డం జ‌రుగుతుంద‌ని ప్ర‌ధాన మంత్రి ప్ర‌క‌టించారు. డాక్ట‌ర్ ఆమ్బేడ్ కర్ పేరిట కొంత మంది వ్య‌క్తులు చేస్తున్నటువంటి రాజ‌కీయాల‌ను ఆయ‌న ఖండించారు.
ఉప రాష్ట్రప‌తి శ్రీ వెంక‌య్య నాయుడు ప‌ద‌వీకాలం లో ఒక సంవ‌త్స‌రం పూర్తి అయినందుకు గుర్తు గా జ‌రిగిన గ్రంథావిష్క‌ర‌ణ కార్య‌క్ర‌మం లో ప్ర‌సంగించిన ప్ర‌ధాన మంత్రి

ఉప రాష్ట్రప‌తి శ్రీ వెంక‌య్య నాయుడు ప‌ద‌వీకాలం లో ఒక సంవ‌త్స‌రం పూర్తి అయినందుకు గుర్తు గా “మూవింగ్ ఆన్‌, మూవింగ్ ఫార్వ‌ర్డ్- ఎ ఇయ‌ర్ ఇన్ ఆఫీస్‌” పుస్త‌కాన్ని ప్ర‌ధాన మంత్రి శ్రీ న‌రేంద్ర మోదీ ఈ రోజు ఆవిష్క‌రించారు. అలాగే ఆయ‌న ఈ పుస్త‌కం యొక్క తొలి ప్ర‌తి ని భార‌త‌దేశ ఉప రాష్ట్రప‌తి కి అంద‌జేశారు. ఈ సంద‌ర్భంగా ప్ర‌ధాన మంత్రి ప్ర‌సంగిస్తూ, శ్రీ వెంక‌య్య నాయుడు తో అనేక సంవ‌త్స‌రాల పాటు క‌ల‌సి ప‌నిచేసే అవ‌కాశం త‌న‌కు ల‌భించింద‌న్నారు. శ్రీ నాయుడు ప‌ద‌వీ అన్నింటి క‌న్నా పదవీబాధ్య‌త‌ లను మిన్న‌ గా ప‌రిగ‌ణించార‌ని ఆయ‌న అన్నారు. శ్రీ వెంక‌య్య‌ నాయుడు ఏ బాధ్య‌త‌ను త‌న‌కు అప్ప‌గించినా ఆ బాధ్య‌త‌ను స‌దా అత్యంత తత్పరత తో నిర్వహిస్తూ వ‌చ్చార‌ని, అంతేకాకుండా ఆ భూమిక లోకి ఇట్టే ఇమిడిపోయార‌ని ప్ర‌ధాన మంత్రి అన్నారు. ఆయ‌న ప్ర‌జా జీవ‌నం లో 50 సంవ‌త్స‌రాలు- విద్యార్థి రాజ‌కీయాల‌ లో 10 సంవ‌త్స‌రాలు, రాష్ట్ర రాజ‌కీయాల‌ తో పాటు జాతీయ రాజ‌కీయాల‌ లో 40 సంవ‌త్స‌రాలు- గ‌డిపార‌ని ప్ర‌ధాన మంత్రి అన్నారు. క్ర‌మశిక్ష‌ణ వాది గా ఉంటూనే అన్ని వ‌ర్గాల‌కు చెందిన ప్ర‌జ‌లకు స్నేహపాత్రుడిగా మెలిగే ద‌క్ష‌త శ్రీ వెంక‌య్య నాయుడు కు ఉంద‌ని శ్రీ న‌రేంద్ర మోదీ చెప్పారు. ఆయ‌న కు ఒక బాధ్య‌త ద‌క్కిన‌ప్పుడ‌ల్లా దార్శ‌నిక‌త తో కూడిన నాయ‌క‌త్వాన్ని అందిస్తారు; అప్ప‌గించిన ప‌ని కి పూర్తి న్యాయం జ‌రిగేట‌ట్లు నిపుణుల స‌హాయాన్ని స్వీకరిస్తార‌ని ప్ర‌ధాన మంత్రి వివ‌రించారు. శ్రీ వెంక‌య్య నాయుడు ను పూర్వ ప్ర‌ధాని శ్రీ అట‌ల్ బిహారీ వాజ్‌పేయీ త‌న మంత్రివ‌ర్గం లోకి చేర్చుకోవాల‌నుకొన్న‌ప్పుడు వెంక‌య్య గారు గ్రామీణ అభివృద్ధి మంత్రిత్వ శాఖ ను ఇవ్వాలంటూ అభ్య‌ర్ధించిన విష‌యాన్ని ప్ర‌ధాన మంత్రి గుర్తుకు తెచ్చుకొన్నారు. వెంక‌య్య గారు అంత‌రంగం లోప‌ల ఒక క‌ర్షకుడ‌ని, రైతుల సంక్షేమ‌మన్నా, వ్య‌వ‌సాయ‌మ‌న్నా ఆయ‌న‌ కు ఎంతో మ‌క్కువ అని శ్రీ మోదీ అన్నారు. ‘ప్ర‌ధాన మంత్రి గ్రామ్ స‌డ‌క్ యోజ‌న’ శ్రీ వెంక‌య్య నాయుడు ప్ర‌య‌త్నాల వ‌ల్ల‌నే రూపుదాల్చింద‌ని ప్ర‌ధాన మంత్రి చెప్పారు. రైళ్ళ ను ఫ‌లానా స్టేశన్ లలో ఆప‌డం అనే విష‌యం పై మాత్రమే ప్ర‌భుత్వ హయాములు దృష్టి ని నిలిపిన కాలం లో, నాయ‌కులు ర‌హ‌దారుల గురించి, అలాగే ఇత‌ర సంధాన మార్గాల‌ను గురించి మ‌రింత ఎక్కువ‌గా ఆలోచించ‌డం మొద‌లుపెట్టే విధంగా నాయుడు గారు శ్ర‌ద్ధ తీసుకొన్నార‌ని ప్ర‌ధాన మంత్రి అన్నారు. ఉప రాష్ట్రప‌తి మౌఖిక ప్రావీణ్యాన్ని గురించి, తెలుగు లో గాని, ఇంగ్లిషు లో గాని ప‌దాల‌ తో ఆయన చేసే చ‌మ‌క్కులను గురించి ప్ర‌ధాన మంత్రి ప్ర‌శంసలు కురిపించారు. ఉప రాష్ట్రప‌తి త‌న ప‌ద‌వీకాలం లో తొలి సంవ‌త్స‌రం తాలూకు పురోగ‌తి నివేదిక ను- పార్ల‌మెంటు లోప‌ల‌, వెలుప‌ల కూడా తాను చేసిన గొప్ప కృషి సహా – స‌మ‌ర్పించడం అభినందనీయమని శ్రీ నరేంద్ర మోదీ అన్నారు.
ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా కు మ‌రియు టాంజానియా కు చెందిన ‘‘నేశ‌న‌ల్ బోర్డ్ ఆఫ్ అంకౌంటెంట్స్ అండ్ ఆడిట‌ర్స్’’ కు మ‌ధ్య ఎమ్ఒయు కు ఆమోదం తెలిపిన మంత్రివ‌ర్గం

ఇన్‌స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా (ఐసిఎఐ) కు మ‌రియు టాంజానియా కు చెందిన నేశ‌న‌ల్ బోర్డ్ ఆఫ్ అంకౌంటెంట్స్ అండ్ ఆడిట‌ర్స్ (ఎన్‌బిఎఎ) కు మ‌ధ్య ఒక అవ‌గాహ‌న పూర్వ‌క ఒప్పందం (ఎమ్ఒయు) పై సంత‌కాల‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. సాంకేతిక ప‌రిశోధ‌న‌, వృత్తిప‌ర‌మైన నైతిక నియ‌మావ‌ళి, స‌భ్యుల నిర్వ‌హ‌ణ‌, వృత్తి సంబంధమైనటువంటి అభివృద్ధి ని కొన‌సాగించ‌డం, వృత్తిప‌ర‌మైన మ‌రియు మేధోప‌ర‌మైన అభివృద్ధి, ప్రొఫెష‌న‌ల్ అకౌంటెన్సీ ట్రైనింగ్, ఆడిట్ క్వాలిటీ మానిట‌రింగ్, అడ్వాన్స్‌మెంట్ ఆఫ్ అకౌంటింగ్ నాలెడ్జ్ రంగాల‌లో ప‌ర‌స్ప‌ర స‌హ‌కారానికి అనువైన ఒక ఫ్రేమ్ వ‌ర్క్ ను ఏర్పాటు చేయాలన్నదే ఈ ఎమ్ఒయు యొక్క ఉద్దేశం. ప్ర‌భావం: ఈ ఎమ్ఒయు ఐసిఎఐ స‌భ్యులకు, విద్యార్థులకు మ‌రియు ఆయా సంస్థ‌ల కు చ‌క్క‌టి మేలును చేకూర‌డంలో ప‌ర‌స్ప‌ర లాభ‌దాయ‌కం కాగల సంబంధాన్ని ఏర్ప‌ర‌చ‌గ‌ల‌దు. ఈ ఎమ్ఒయు ఐసిఎఐ స‌భ్యుల‌కు వారి వృత్తి రీత్యా అద‌న‌పు అవ‌కాశాలను పొందేందుకు మార్గాన్ని సుగ‌మం చేయ‌గ‌ల‌దు. ఐసిఎఐ మ‌రియు టాంజానియా కు చెందిన ఎన్‌బిఎఎ ల మ‌ధ్య బ‌ల‌మైన కార్యాచ‌ర‌ణపూర్వ‌క సంబంధాల‌ను ఈ ఎమ్ఒయు వర్ధిల్లేట‌ట్లు చేస్తుంది. పూర్వ‌రంగం: ఆఫ్రికా లో అకౌంటెన్సీ మ‌రియు ఆడిటింగ్ వృత్తి ని అభివృద్ధి ప‌ర‌చ‌డంలో ఐసిఎఐ కి మ‌రియు ఆ సంస్థ సభ్యుల‌కు గొప్ప అవ‌కాశాలు ఉన్నాయి. టాంజానియా కు చెందిన ఎన్‌బిఎఎ తో ఐసిఎఐ అనుబంధాన్ని ఏర్ప‌ర‌చుకోవ‌డమంటే టాంజానియా కేంద్రం గా ప‌ని చేస్తున్న యాజ‌మాన్యాల ద్వారా భార‌త‌దేశ‌పు సిఎ లకు ప‌రోక్ష ఉపాధి క‌ల్ప‌న మార్గం ఏర్ప‌డనుందన్న మాటే. ఇది ప్ర‌స్తుతం ఆఫ్రికా లో ప‌ని చేస్తున్న భార‌తీయ చార్ట‌ర్డ్ అకౌంటెంట్ లకు ఒక సానుకూల‌మైన ప్ర‌తిష్ట‌ను తెచ్చిపెట్ట‌డ‌మే కాకుండా ఆఫ్రికాలోను, టాంజానియా లోను ప‌ని చేసే ఉద్దేశం ఉన్న‌ వారికి అవ‌కాశాల‌ను సృష్టించ‌గ‌ల‌దు.
దేశ‌వ్యాప్తంగా ఉన్న ముద్ర యోజ‌న ల‌బ్ధిదారుల‌తో వీడియో కాన్ఫ‌రెన్స్ మాధ్య‌మం ద్వారా సంభాషించిన ప్ర‌ధాన మంత్రి

దేశ‌వ్యాప్తంగా ఉన్నటువంటి ముద్ర యోజ‌న లబ్ధిదారుల‌తో ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫ‌రెన్స్ మాధ్య‌మం ద్వారా ఈ రోజున సంభాషించారు. ప్ర‌భుత్వ ప‌థ‌కాల‌కు చెందిన వివిధ లబ్ధిదారుల‌తో వీడియో కాన్ఫ‌రెన్స్ మాధ్య‌మం ద్వారా ప్ర‌ధాన మంత్రి జ‌రుపుతున్న సంభాష‌ణ‌ల ప‌రంప‌ర‌ లో ఇది రెండోది. లబ్ధిదారుల‌తో సంభాషించ‌గ‌ల‌గ‌డం ప‌ట్ల ప్ర‌ధాన మంత్రి హర్షాన్ని వ్య‌క్తం చేస్తూ, ముద్ర యోజ‌న ఉద్యోగాల‌ను బ‌హుళం చేసేదిగా మారింద‌ని పేర్కొన్నారు. ఈ కార్య‌క్ర‌మం వ‌డ్డీ వ్యాపారులు మ‌రియు మ‌ధ్య‌వ‌ర్తుల విష వ‌ల‌యం బారి నుండి న‌వ పారిశ్రామికులు ఉప‌శ‌మ‌నాన్ని పొంద‌డంలో స‌హాయ‌కారి అయ్యింద‌ని కూడా ఆయ‌న తెలిపారు. ఇది యువతీయువకులకు, మ‌హిళ‌లకు మరియు సొంతంగా వ్యాపారాన్ని మొద‌లుపెట్టద‌ల‌చుకొన్న వారికి, లేదా సొంత వ్యాపారాన్ని విస్త‌రించాలని కోరుకొన్న వారికి కొత్త అవ‌కాశాల‌ను క‌ల్పించిందని వివరించారు. ప్ర‌ధాన మంత్రి ముద్ర యోజ‌న లో భాగంగా, ప్ర‌భుత్వం ఇంత‌వ‌ర‌కు 5.75 ల‌క్ష‌ల కోట్ల విలువైన 12 కోట్ల రుణాల‌ను ఇచ్చింది. ఇందులో 28 శాతం రుణాల విలువ 3.25 ల‌క్ష‌ల కోట్ల రూపాయలు. వీటిని ప్రథమంగా ఔత్సాహిక పారిశ్రామిక‌వేత్త‌లు కాగోరిన వారికి ఇవ్వ‌డ‌ం జరిగింది. విత‌ర‌ణ చేసిన మొత్తం రుణాల‌లో 74 శాతం మంది లబ్ధిదారులు మ‌హిళ‌లే ఉన్నారు. మ‌రి అలాగే 55 శాతం రుణాల‌ను ఎస్‌సి/ఎస్‌టి ఇంకా ఒబిసి స‌ముదాయాల‌కు అంద‌జేయ‌డ‌మైంది. పిఎమ్ఎమ్‌వై లబ్ధిదారుల‌ను ఉద్దేశించి ప్ర‌ధాన మంత్రి ప్ర‌సంగిస్తూ, ఈ ప‌థ‌కం పేద‌ల జీవితాల‌లో పరివర్తన ను తీసుకువ‌చ్చింద‌న్నారు. చిన్న మ‌రియు సూక్ష్మ వ్యాపారాల‌కు స‌హాయ‌కారిగా ఉన్న ఈ ప‌థ‌కం ప్ర‌జ‌ల‌ను ఆర్థికంగా, సామాజికంగా బ‌ల‌ప‌ర‌చ‌డంతో పాటు ప్ర‌జ‌ల‌కు వారు స‌ఫ‌లీకృతులు కావ‌డానికి ఒక వేదిక‌ ను ఏర్ప‌ర‌చింద‌ని ఆయన చెప్పారు. స్వ‌తంత్రోపాధి ని క‌ల్పించ‌వలసిన అవసరం ఉందని ప్ర‌ధాన మంత్రి నొక్కిపలుకుతూ, స్వీయ ఉపాధిని క‌లిగివుండ‌డమ‌నేది ప్ర‌స్తుతం ఒక గ‌ర్వ‌కార‌ణ‌మైన విష‌యంగా ఉంద‌ని, మరి ఇదివ‌ర‌కు అసాధ్యంగా ఎంచిన అంశాల‌ను సైతం సుసాధ్యం చేసుకోవడం లో ప్ర‌జ‌ల‌కు దోహ‌దపడింద‌ని వివ‌రించారు. ప్ర‌ధాన మంత్రి తో సంభాష‌ణ క్ర‌మంలో- గత కొన్ని సంవ‌త్స‌రాల కిందట ముద్ర యోజ‌న ను అమ‌లు ప‌ర‌చివున్నట్లయితే గ‌నక ఇది ల‌క్ష‌లాది ప్ర‌జ‌లు వారి సొంత వ్యాపారాల‌ను ఏర్పాటు చేసుకోవ‌డంలో స‌హాయ‌ప‌డివుండేద‌ని, అలాగే వ‌ల‌స‌లను చాలా వ‌ర‌కు నిలువ‌రించి ఉండేద‌ని- పేర్కొన్నారు. ప్ర‌ధాన మంత్రి తో లబ్ధిదారులు మాట్లాడుతూ, ముద్ర యోజ‌న త‌మ‌కు ఏ విధంగా సొంత వ్యాపారాల‌ను ఏర్పాటు చేసుకోవ‌డంలో స‌హాయ‌ప‌డిందీ, మరి త‌ద్వారా ఇత‌రుల‌కు ఉద్యోగాన్ని అందించ‌డంలో తోడ్ప‌డిందీ చెప్పుకొచ్చారు. కార్పొరేటేత‌ర‌, వ్య‌వ‌సాయేత‌ర చిన్న / సూక్ష్మ సంస్థ‌ ల‌కు 10 ల‌క్ష‌ల రూపాయ‌ల వ‌ర‌కు రుణాల‌ను అందించ‌డం కోసం ప్ర‌ధాన మంత్రి ముద్ర యోజ‌న (పిఎమ్ఎమ్‌వై) ప‌థ‌కాన్ని 2015 ఏప్రిల్ 8వ తేదీ నాడు ప్ర‌ధాన మంత్రి ప్రారంభించారు. ఈ రుణాల‌ను పిఎమ్ఎమ్‌వై లో భాగంగా అందించే ముద్ర రుణాలు గా వ‌ర్గీక‌రించ‌డ‌మైంది. ఈ రుణాల‌ను వాణిజ్య బ్యాంకులు, ఆర్ఆర్‌బి లు, స్మాల్ ఫైనాన్స్ బ్యాంకులు, కోఆప‌రేటివ్ బ్యాంకులు, ఎమ్ఎఫ్ఐ లు మ‌రియు ఎన్‌బిఎఫ్‌సి లు ఇస్తూ వ‌స్తున్నాయి.
ప‌శు పోషణ మ‌రియు పాడి రంగాల‌లో స‌హ‌కారం కోసం భార‌త‌దేశం మ‌రియు డెన్మార్క్ ల మ‌ధ్య కుదిరిన ఎమ్ఒయు ను మంత్రివ‌ర్గం దృష్టికి తీసుకు రావ‌డ‌మైంది.

ప‌శు పోషణ మ‌రియు పాడి రంగాల‌లో స‌హ‌కారం కోసం భార‌త‌దేశం మ‌రియు డెన్మార్క్ ల మ‌ధ్య కుదిరిన అవ‌గాహ‌న పూర్వ‌క ఒప్పందాన్ని (ఎమ్ఒయు) ను గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర‌ మంత్రివ‌ర్గ స‌మావేశం దృష్టికి తీసుకు రావ‌డ‌మైంది. ఈ ఎమ్ఒయు పై 2018 ఏప్రిల్ 16వ తేదీ నాడు సంత‌కాల‌య్యాయి. సంస్థాగ‌త ప‌టిష్టీక‌ర‌ణ మ‌రియు పాడి అభివృద్ధి అంశాల‌లో ఇప్ప‌టికే అమ‌లులో ఉన్న విజ్ఞాన నిధి ని విస్తృతప‌ర‌చే ఉద్దేశంతో ప‌శు పోషణ, ఇంకా పాడి రంగంలో ద్వైపాక్షిక స‌హ‌కారాన్ని అభివృద్ధిప‌ర‌చాల‌న్న‌ది ఈ ఎంఒయు ధ్యేయం. సంయుక్త కార్య‌క్ర‌మాల‌ను రూపొందించ‌డం, స‌హ‌కారానికి మార్గాన్ని సుగ‌మం చేయ‌డం, ఈ అంశాల‌పై సంప్ర‌దింపులు జ‌ర‌ప‌డంతో పాటు, త‌ద‌నంత‌ర మ‌దింపున‌కు ఇరు ప‌క్షాల ప్ర‌తినిధుల‌తో కూడిన ఒక సంయుక్త కార్యాచ‌ర‌ణ బృందాన్ని (జెడ‌బ్ల్యుసి) ఏర్పాటు చేయ‌వ‌ల‌సి ఉంటుంది. డెన్మార్క్ తో భాగ‌స్వామ్యం ప‌శువుల పెంప‌కం, ప‌శువుల ఆరోగ్యం మ‌రియు పాడి కార్య‌క‌లాపాలు, ప‌శుగ్రాసం నిర్వ‌హ‌ణ త‌దిత‌ర రంగాల‌లో ప్రావీణ్యం మ‌రియు జ్ఞానం.. ఈ రెండింటి ఆదాన ప్ర‌దానానికి మార్గాన్ని సుగ‌మం చేయ‌గ‌ల‌ద‌ని ఆశిస్తున్నారు. త‌త్ఫ‌లితంగా భార‌త‌దేశం లో ప‌శుగ‌ణం యొక్క ఉత్ప‌త్తి మ‌రియు ఉత్పాద‌క‌త పెంపొంద‌డంతో పాటు ప‌ర‌స్ప‌ర ప్ర‌యోజ‌నాలు ముడివడివుండే ప‌శుగ‌ణం తాలూకు వ్యాపారం కూడా పెంపొందాల‌నేది దీని వెనుక ఉన్న ఉద్దేశం.
టేక‌న్‌పుర్ లోని బిఎస్ఎఫ్ అకాడ‌మీలో డిజిపి ల వార్షిక స‌మావేశానికి హాజ‌రు కానున్న ప్ర‌ధాన మంత్రి

మ‌ధ్య‌ ప్ర‌దేశ్ లోని టేక‌న్‌పుర్ బిఎస్ఎఫ్ అకాడ‌మీ లో జ‌న‌వ‌రి 7వ మ‌రియు 8వ తేదీల‌లో డిజిపి లు మ‌రియు ఐజిపి ల వార్షిక స‌మావేశానికి ప్ర‌ధాన మంత్రి శ్రీ న‌రేంద్ర మోదీ హాజ‌రు కానున్నారు. దేశ‌ంలోని అన్ని ప్రాంతాల నుండి పోలీసు ఉన్న‌తాధికారులు ప్రతి సంవత్సరం ఒక చోటులో గుమికూడి భ‌ద్ర‌తకు సంబంధించిన అంశాల పైన చ‌ర్చ‌లు జ‌రిపే కార్య‌క్ర‌మ‌మే ఈ డిజిపి ల యొక్క స‌మావేశం. ప్ర‌ధాన మంత్రి శ్రీ న‌రేంద్ర మోదీ ఇంత‌కు ముందు 2014వ సంవ‌త్స‌రంలో అసమ్‌ లోని గువాహాటీ లోను, 2015లో గుజ‌రాత్ లోని ర‌ణ్ ఆఫ్ క‌చ్ఛ్ లోను మ‌రియు 2016వ సంవత్సరంలో హైద‌రాబాద్ లోని నేష‌న‌ల్ పోలీస్ అకాడ‌మీ లోను జరిగినటువంటి ఈ త‌ర‌హా స‌మావేశాన్ని ఉద్దేశించి ప్ర‌సంగించారు. గ‌త స‌మావేశం సంద‌ర్భంగా, సీమాంత ఉగ్ర‌వాదంతో పాటు స‌మూల సంస్క‌ర‌ణ వాదం వంటి అంశాల‌పై క్షుణ్నంగా చ‌ర్చించారు. నాయ‌క‌త్వం, నైపుణ్యం ఇంకా సామూహిక శిక్ష‌ణ అంశాల యొక్క ప్రాముఖ్యాన్ని గురించి ప్రధాన మంత్రి ఉద్ఘాటించారు. సాంకేతిక విజ్ఞానానికి మరియు హ్యూమ‌న్ ఇంట‌ర్ ఫేస్ కు పోలీసు బ‌ల‌గాలు పెద్ద పీట వేయ‌వ‌ల‌సిన అవ‌స‌రాన్ని గురించి ఆయ‌న ప్ర‌త్యేకంగా ప్ర‌స్తావించారు. డిజిపి ల వార్షిక స‌మావేశాన్ని దేశ రాజ‌ధాని న‌గ‌రం ఢిల్లీకి వెలుపల నిర్వహించడం- ఆ తరహా స‌మావేశాల‌ను ఒక్క‌ ఢిల్లీకి మాత్రమే ప‌రిమితం చేయ‌కుండా దేశంలోని అన్ని మూలలా నిర్వహించాల‌న్న ప్ర‌ధాన మంత్రి దార్శ‌నిక‌త‌కు అనుగుణంగా- ఉంది.
ప్ర‌ధాన మంత్రి తో నేపాల్ పూర్వ ప్ర‌ధాని శ్రీ పుష్ప కమల్ దాహల్ ‘ప్ర‌చండ‌’ భేటీ

ప్ర‌ధాన మంత్రి శ్రీ న‌రేంద్ర మోదీ తో నేపాల్ పూర్వ ప్ర‌ధాని, నేపాల్ కమ్యూనిస్ట్ పార్టీ కో-చైర్ మన్ శ్రీ పుష్ప కమల్ దాహల్ ‘ప్ర‌చండ‌’ ఈ రోజు స‌మావేశ‌మ‌య్యారు. ఇరువురు నేతలు భార‌త‌దేశం-నేపాల్ సంబంధాల లో పురోగ‌తి తో పాటు ప‌ర‌స్ప‌ర ప్ర‌యోజ‌నం ముడిపడివున్న ఇత‌ర అంశాల‌ను గురించి కూడా చ‌ర్చించారు. ప్ర‌ధాన మంత్రి త‌మ ఇదివ‌ర‌క‌టి స‌మావేశాల‌ను ఎంతో ఆప్యాయంగా గుర్తుకు తెచ్చుకొన్నారు; భార‌త‌దేశం- నేపాల్ సంబంధాల‌ను బ‌లోపేతం చేయ‌డం లో విలువైన తోడ్పాటు ను అందించిన శ్రీ దాహ‌ల్ కు ప్ర‌ధాన మంత్రి ధ‌న్య‌వాదాలు తెలిపారు. ఈ సంవ‌త్స‌రం లో నేపాల్ ను తాను రెండుసార్లు సంద‌ర్శించ‌డాన్ని ప్ర‌ధాన మంత్రి గుర్తుకు తెచ్చుకొంటూ ఉన్న‌త స్థాయి స‌మావేశాలు త‌ర‌చుగా చోటుచేసుకొంటుండడంతో భార‌త‌దేశం- నేపాల్ సంబంధాలు ఓ నూత‌నోత్తేజాన్ని అందుకొన్నాయ‌న్నారు.